প্রিয়া প্রকাশ ভারিয়ার কে, সেটা কাউকে বলার দরকার আছে কি? বিশেষ করে, ভারতের যুব সমাজকে। ফেব্রুয়ারির মাঝখান থেকে তিনিই যে ‘ন্যাশনাল ক্রাশ’। স্বাভাবিক ভাবেই তাঁর ফোন নম্বর কত তা মনে মনে জানতে ইচ্ছে হয়নি কারই বা? কিন্তু, মনে মনে যে যাই ভাবুক, প্রিয়ার ফোন নম্বর কারও পক্ষেই জানা সম্ভব নয়। খোদ প্রকাশ ভারিয়ার, অর্থাৎ প্রিয়ার বাবাই জানিয়ে দিলেন মেয়ের ফোন রহস্যের ইতিবৃত্ত।
এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, প্রকাশ জানিয়েছেন, তাঁর মেয়ের কোনও ফোনই নেই। একটা ফোন হাতে মাঝেমধ্যে প্রিয়াকে দেখা যায় বটে, তবে সেটি সিমহীন!
সেকথা জানিয়ে প্রকাশ বলেন, ‘‘প্রিয়ার ফোনে কোনও সিম কার্ড নেই। আমরা ওকে মোবাইল ব্যবহার করতে দিই না।’’ তিনি জানিয়ে দেন, প্রিয়াকে ফোন করতে হলে ওঁর বন্ধুরা প্রিয়ার মায়ের ফোনে ফোন করেন।
এতটাই রক্ষণশীল পরিবার প্রিয়ার। প্রকাশ স্পষ্টতই জানিয়ে দেন, প্রিয়া একজন সাধারণ মেয়ে। তবে ওর লক্ষ্যটা ভিন্ন।
মেয়ের রাতারাতি তারকা হওয়া নিয়ে মজার গল্প শোনালেন প্রকাশ। জানালেন, মেয়ের ভিডিও ভাইরাল হওয়ার পরে সেই ক্লিপিংস তাঁকে দেখান তাঁরই এক সহকর্মী!। সেই ভদ্রলোককে প্রকাশ বলেন, ‘‘ভিডিওর মেয়েটি কে, তুমি জানো?’’ তার পরই তিনি জানিয়ে দেন, ‘‘ও আমার মেয়ে।’’ 

এই বিষয়ে অন্যান্য খবর

অবশেষে প্রকাশ্যে! এই যুবকই কি প্রিয়া প্রকাশের প্রেমিক


একথা জানার পরে সেই সহকর্মীর মুখ কেমন হয়েছিল, তা সহজেই অনুমেয়।